Toekaboek-stories oor radio te hore
Tuesday, 26 July 2016 04:02
Verhale uit die Bronnie se koffietafelboek, ‘Toeka se Dae – Die Karakters’, word vanaf 2 Augustus op Pretoria FM uitgesaai.
Omroeper Martin Jansen het die Bronnie se Angie Kleijn gevra om stories oor karakters uit die boek te vertel. Die reeks, ‘Stories uit Toeka’, gaan oor drie maande elke Dinsdagmiddag kwart oor twee uitgesaai word.
Angie Kleijn en Martin Jansen in Pretoria FM se opname-ateljee
Pretoria FM gaan oor die drie maande uitsendingtyd saam met elke week se storie ‘n foto van die karakter op hulle Facebook-blad plaas sodat luisteraars ‘n gesig by die verhaal kan sit.
‘Toeka se Dae – Die Karakters’ met sy lekkerlees stories sal enigiemand, met of sonder ‘n belangstelling in die geskiedenis, boei.
Die fokus is op die kleurvolle karakters van meer as ‘n honderd jaar gelede. Lees meer oor waaghalse, grootpraters, mynmagnate en luister na spookstories, gruverhale en skinderstories oor ou Pretoria se eerste inwoners.